புறப்படும்போது “மலேசியாவில் பனாரஸ் பட்டுப்புடவை பிரபலம். அது எங்கே நெய்கிறார்கள்?” எனக்கேட்டேன். வழக்கமாக வரும் சுற்றுப்பயணிகள் சில பனாரஸ் பட்டுப்புடவை கடைகளுக்குச் செல்வார்கள் என்றார். ஆசிரமம் இருந்தப்பகுதி வாரணாசியின் மையமாதலால் அங்கிருந்து அனைத்துமே அருகேதான் என்றார். சில நிமிடங்களிலேயே பனாரஸ் பட்டு தயாரிக்கும் இடம் சென்றோம். ஒரு வயோதிகர் புடவை நெய்துகொண்டிருந்தார். அந்தக்கருவியைத் திரைப்படங்களில் பார்த்துள்ளேன். கொஞ்ச நேரம் அதை வேடிக்கைப்பார்த்தேன். அதன் சத்தம் ஒரு இசைபோல இருந்தது. அகிலன் மூலம் அங்கு அகோரிகளுக்கான ஆலயம் இருப்பதை அறிந்திருந்ததால் அங்கும் சென்று பார்த்துவிடலாம் என்றேன்.